Foto: RIA Novosti 2019 yil 19 iyulda davlat hamda Xalqaro tiklanish va taraqqiyot banki o‘rtasida yarim milliard AQSh dollari miqdoridagi Qarz bitimi imzolangan. Norma’ning yozishicha, qarzni so‘ndirish muddati 5 yillik imtiyozli davrni hisobga olgan holda – 30 yil. Ajratiladigan qarz Jahon banki ishtirokida «O‘zbekistonda bozor islohotlarini qo‘llab-quvvatlash» loyihasini amalga oshirish doirasida respublika budjeti xarajatlarini moliyalashtirish uchun yo‘naltiriladi.    Moliya vazirligi loyihaning amalga oshirilishini muvofiqlashtirish va monitoring qilish, XTTB tomonidan ajratiladigan qarzdan maqsadli va samarali foydalanilishi yuzasidan mas’ul hisoblanadi. Markaziy bank, Davlat statistika qo‘mitasi, Bandlik va mehnat munosabatlari vazirligi, Moliya vazirligi loyihani amalga oshirish agentlari hisoblanadi.    Qarzni so‘ndirish, foizlar, komissiyalar va boshqa to‘lovlar O‘zbekiston respublika budjeti mablag‘lari hisobidan amalga oshiriladi.    Hujjat 14.11.2019 yildan kuchga kirdi.